
	Εκδήλωση

50 χρόνια

Κυπριακός Σύνδεσμος Παιδικού και Νεανικού Βιβλίου

Φωτεινές σελίδες

της Κυπριακής Παιδικής και Νεανικής Λογοτεχνίας
στο Σπίτι της Κύπρου
	


Με την ευκαιρία της συμπλήρωσης 50 χρόνων από την ίδρυσή του, ο Κυπριακός Σύνδεσμος Παιδικού και Νεανικού Βιβλίου, σε συνεργασία με το Σπίτι της Κύπρου, διοργάνωσαν, την Πέμπτη 19 Δεκεμβρίου 2024, στο Σπίτι της Κύπρου στην Αθήνα, εκδήλωση με τίτλο «50 ΧΡΟΝΙΑ ΚΣΠΝΒ. ΦΩΤΕΙΝΕΣ ΣΕΛΙΔΕΣ ΤΗΣ ΚΥΠΡΙΑΚΗΣ ΠΑΙΔΙΚΗΣ ΚΑΙ ΝΕΑΝΙΚΗΣ ΛΟΓΟΤΕΧΝΙΑΣ».

Την εκδήλωση προλόγισε ο Διευθυντής του Σπιτιού της Κύπρου Διομήδης Νικήτα. Ακολούθησε εισαγωγική ομιλία της Προέδρου του ΚΣΠΝΒ, Συντονίστριας Πολιτιστικής Παιδείας του Τμήματος Σύγχρονου Πολιτισμού του Υφυπουργείου Πολιτισμού της Κυπριακής Δημοκρατίας και συγγραφέα, Έλενας Περικλέους, με θέμα «50 χρόνια ζωής και δράσης του ΚΣΠΝΒ», και ομιλία της Καθηγήτριας Παιδικής Λογοτεχνίας στο Τμήμα Εκπαίδευσης και Αγωγής στην Προσχολική Ηλικία του Εθνικού και Καποδιστριακού Πανεπιστημίου Αθηνών, Αγγελικής Γιαννικοπούλου, με θέμα «Κυπριακή Παιδική και Νεανική Λογοτεχνία».

Στο πλαίσιο της εκδήλωσης, το συνολικό έργο τους παρουσίασαν οι συγγραφείς: Σάντη Αντωνίου, Αναστασία Ξενοφώντος Γαϊτάνου, Γιώτα Χ. Διάκου και Κυριάκος Μαργαρίτης. Συντόνισε η συγγραφέας, κριτικός βιβλίων Παιδικής και Νεανικής Λογοτεχνίας, Μαρίζα Ντεκάστρο.


Η εκδήλωση πραγματοποιήθηκε με τη στήριξη του Τμήματος Σύγχρονου Πολιτισμού του Υφυπουργείου Πολιτισμού της Κυπριακής Δημοκρατίας. Θα αναρτηθεί στην ιστοσελίδα της Υπηρεσίας Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) και θα είναι ‘προσβάσιμη’ μέσω του συνδέσμου παρακολούθησης:

https://webcast.grnet.gr/room/1607?eventid=17278

